Diari Oficial de la Generalitat Valenciana


Sumari del DOGV 4369, del 31-10-2002 (2002/11024)

Informació pública de l'estudi de detall i proposta de conveni urbanístic per a l'illa de Villa Antonia.
--------------------------------------------------------------------------------------------------------

### Dades del document

Número de DOGV
:   4369

Data del DOGV
:   31-10-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/11752


Organisme emissor
:   Ajuntament de Sant Joan d'Alacant

Tipus de document
:   Anunci

Informació pública de l'estudi de detall i proposta de conveni urbanístic per a l'illa de Villa Antonia. [2002/S11424]
  
Mitjançant este edicte es fa públic que l'alcalde Francesc de Paula Seva i Sala, per resolució de 7 d'octubre de 2002, ha resolt:
  
Decret
  
En data de 22 de juliol de 2002, té entrada en l'Ajuntament proposta subscrita per la presentació de la mercantil Construcciones Lidon, SA, d'un estudi de detall i conveni urbanístic per a l'illa formada per la confluència dels carrers Manuel Moran, San Antonio i l'avinguda de Benidorm, coneguda per Villa Antonia. La instància de presentació la subscriuen els representants de les mercantils que tenen la propietat i determinats drets d'opció sobre les finques.
  
El document es complementa amb triplicat exemplar de l'estudi de detall i proposta de conveni per a la cessió gratuïta de l'immoble conegut per Villa Antonia i part de la parcel·la en la que se situa.
  
Atesa la legislació aplicable, i bàsicament la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (DOGV núm. 2.394, de 24.11.1994, correcció d'errors en 30.12.1994 i 17.01.1995), i l'Ordre de 29 de març de 1996, per la qual s'aprova la instrucció de planejament 1/1996, de 23 de gener de 1996, sobre homologació de plans d'urbanisme a la Llei Reguladora de l'Activitat Urbanística. (DOGV 22.04.1996), i la disposició addicional quarta de la Llei del Sòl No Urbanitzable, Llei 4/1992, de 5 de juny de 1992, de la Generalitat Valenciana, sobre Sòl No Urbanitzable (DOGV 17.06.1992), d'ara endavant LSNU, d'acord amb la Llei 2/1997, de 13 de juny, de la Generalitat Valenciana de modificació de la Llei 4/1992, pel que fa al règim de parcel·lació i de construcció d'habitatges aïllats en el medi rural (DOGV de 16.06.1997, núm. 3.014).
  
D'acord amb l'article 45 de la Llei Reguladora de l'Activitat Urbanística l'alcalde està facultat per a sotmetre a informació pública l'alternativa tècnica de programa .....
  
Vist l'informe del Departament d'Urbanisme de data 11 de setembre de 2002 que informa favorablement el tràmit de la sol·licitud.
  
Per les facultats que legalment em confereix resolc mitjançant este edicte:
  
Primer. Sotmetre a informació pública per termini de 20 dies l'estudi de detall i proposta de Conveni Urbanístic per a l'illa de Villa Antonia, presentat per la mercantil Construcciones Lidon, SA.
  
Segon. La informació pública s'anunciarà mitjançant edicte publicat en un diari d'informació general editat a la Comunitat Valenciana i - posteriorment o simultàniament - en el Diari Oficial de la Generalitat Valenciana, i es comunica de la possibilitat de formular al·legacions, i la singularitat que de conformitat amb l'article 52 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (DOGV núm. 2.394, de 24.11.1994, correcció d'errors en 30.12.1994 i 17.01.1995), no li són d'aplicació les regles relatives a la competència entre proposicions juridicoeconòmiques, i la còpia de l'esmentat expedient està a disposició de qualsevol que vulga examinar-lo en el Departament d'Urbanisme d'este ajuntament, al carrer Cervantes, núm. 19, als efectes citats.
  
Concloses les anteriors actuacions l'Ajuntament ple, prèvia resolució, si s'escau, de les al·legacions presentades podrà aprovar l'estudi de detall per a l'entrada en vigor conforme a les normes legals que són d'aplicació.
  
Tercer. Remetre avís amb el contingut de l'edicte al domicili fiscal de qui consten en el cadastre com a titulars de drets afectats per la proposta.
  
Contra esta resolució, no cap cap recurs administratiu ni jurisdiccional, en constituir un acte de tràmit que no decidix directament ni indirectament el fons de l'assumpte, no determina la impossibilitat de continuar el procediment i no produïxen indefensió o perjudici irreparable a drets i interessos legítims.